Romina Oprandi

Romina Sarina Oprandi (s. 29. maaliskuuta 1986 Jegenstorf) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 32 kesäkuussa 2013. Hän on voittanut urallaan 22 ITF-turnausta kaksinpelissä ja yhden WTA-turnauksen nelinpelissä. Oprandi edusti Italiaa tammikuuhun 2012 asti.

Grand Slam -turnauksissa Oprandi on päässyt parhaimmillaan kolmannelle kierrokselle Australian avoimissa 2012.

Kesäkuussa 2011 Oprandi voitti maailmanlistan kakkosen, Kim Clijstersin, ’s-Hertogenboschin WTA-turnauksen toisella kierroksella. Oprandi selvitti turnauksessa tiensä lopulta välieriin asti, jossa hän joutui luovuttamaan toisessa erässä Jelena Dokićia vastaan.

Lähteet

Aiheesta muualla 

 Romina Oprandin profiili WTA:n kotisivuilla.

Italialaiset tennispelaajat
Sveitsiläiset tennispelaajat
Vuonna 1986 syntyneet
Elävät henkilöt